ddrg/super_eurlex huggingface dataset:
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 18ης Φεβρουαρίου 1998 για το διορισμό Γενικού Εισαγγελέα του Δικαστηρίου των Ευρωπαϊκών Κοινοτήτων (98/169/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας ότι, δυνάμει των άρθρων 7 και 8 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντίστοιχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, και λόγω της παραίτησης του κ. Giuseppe Tesauro, ενδείκνυται να διοριστεί Γενικός Εισαγγελέας του Δικαστηρίου των Ευρωπαϊκών Κοινοτήτων για το εναπομένον διάστημα της θητείας του κ. Giuseppe Tesauro, και εις αντικατάσταση αυτού,

ΑΠΟΦΑΣΙΖΟΥΝ:

Άρθρο 1

Ο κ. Antonio Saggio διορίζεται Γενικός Εισαγγελέας του Δικαστηρίου των Ευρωπαϊκών Κοινοτήτων από την ημερομηνία της ορκωμοσίας του και μέχρι και τις 6 Οκτωβρίου 2000.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Φεβρουαρίου 1998.

Ο Πρόεδρος

S. WALL
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 18ης Φεβρουαρίου 1998 για το διορισμό μέλους του Πρωτοδικείου των Ευρωπαϊκών Κοινοτήτων (98/170/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση 88/591/ΕΚΑΧ, ΕΟΚ Ευρατόμ του Συμβουλίου, της 24ης Οκτωβρίου 1988, περί ιδρύσεως Πρωτοδικείου των Ευρωπαϊκών Κοινοτήτων (1),

Εκτιμώντας ότι, δυνάμει των άρθρων 7 και 44 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντίστοιχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, εις αντικατάσταση του διορισθέντος ως Γενικού Εισαγγελέα του Δικαστηρίου κ. Antonio Saggio, ενδείκνυται να διοριστεί μέλος του Πρωτοδικείου των Ευρωπαϊκών Κοινοτήτων για το υπόλοιπο της θητείας αυτού, δηλαδή μέχρι τις 31 Αυγούστου 2001,

ΑΠΟΦΑΣΙΖΟΥΝ:

Άρθρο 1

Ο κ. Paolo Mengozzi διορίζεται μέλος του Πρωτοδικείου των Ευρωπαϊκών Κοινοτήτων από την ημερομηνία της ορκωμοσίας του και μέχρι τις 31 Αυγούστου 2001.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Φεβρουαρίου 1998.

Ο Πρόεδρος

S. WALL

(1) ΕΕ L 319 της 25. 11. 1988, σ. 1 7 απόφαση όπως τροποποιήθηκε τελευταία από την πράξη προσχώρησης του 1994.
ΑΠΟΦΑΣΗ ΛΗΦΘΕΙΣΑ ΔΙΑ ΚΟΙΝΗΣ ΣΥΜΦΩΝΙΑΣ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΓΙΑ ΤΗΝ ΥΙΟΘΕΤΗΣΗ ΤΟΥ ΕΝΙΑΙΟΥ ΝΟΜΙΣΜΑΤΟΣ ΣΕ ΕΠΙΠΕΔΟ ΑΡΧΗΓΩΝ ΚΡΑΤΩΝ Ή ΚΥΒΕΡΝΗΣΕΩΝ της 26ης Μαΐου 1998 για τους διορισμούς του προέδρου, του αντιπροέδρου καθώς και των λοιπών μελών της εκτελεστικής επιτροπής της Ευρωπαϊκής Κεντρικής Τράπεζας (98/345/ΕΚ)

ΟΙ ΑΡΧΗΓΟΙ ΚΡΑΤΩΝ Ή ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΟΙ ΟΠΟΙΟΙ ΥΙΟΘΕΤΟΥΝ ΤΟ ΕΝΙΑΙΟ ΝΟΜΙΣΜΑ,

Υπό την προεδρία του κ. Viktor KLIMA, Ομοσπονδιακού Καγκελλάριου της Δημοκρατίας της Αυστρίας.

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 Α παράγραφος 2, και το άρθρο 109 Λ παράγραφος 1, δεύτερη περίπτωση, καθώς και το άρθρο 50 του πρωτοκόλλου για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας,

τη σύσταση του Συμβουλίου (1),

τη γνώμη του Ευρωπαϊκού Κοινοβουλίου (2),

τη γνώμη του συμβουλίου του Ευρωπαϊκού Νομισματικού Ιδρύματος (3),

ΑΠΟΦΑΣΙΖΟΥΝ:

Άρθρο 1

1. Ο κ. Wim DUISENBERG, διορίζεται πρόεδρος της Ευρωπαϊκής Κεντρικής Τράπεζας, για θητεία οκτώ ετών.

2. Ο κ. Christian NOYER, διορίζεται αντιπρόεδρος της Ευρωπαϊκής Κεντρικής Τράπεζας, για θητεία τεσσάρων ετών.

3. Ο κ. Otmar ISSING, διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας, για θητεία οκτώ ετών.

4. Ο κ. Tommaso PADOA-SCHIOPPA, διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας, για θητεία επτά ετών.

5. Ο κ. Eugenio DOMINGO SOLANS, διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας, για θητεία έξη ετών.

6. Η κα. Sirkka HΔMΔLΔINEN, διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας, για θητεία πέντε ετών.

Οι εν λόγω διορισμοί παράγουν αποτελέσματα από την 1η Ιουνίου 1998.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Μαΐου 1998.

Ο Πρόεδρος

V. KLIMA

(1) ΕΕ L 139 της 11. 5. 1998, σ. 36.

(2) Γνώμη που διατυπώθηκε στις 13 Μαΐου 1998 (δεν έχει ακόμη δημοσιευθεί στην Επίσημη Εφημερίδα).

(3) Γνώμη που διατυπώθηκε στις 15 Μαΐου 1998 (δεν δημοσιεύθηκε ακόμη στην Επίσημη Εφημερίδα).
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 27ης Μαΐου 1998 περί διορισμού μελών του Πρωτοδικείου των Ευρωπαϊκών Κοινοτήτων (98/380/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 Δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση 88/591/ΕΚΑΧ, ΕΟΚ, Ευρατόμ, της 24ης Οκτωβρίου 1988, περί ιδρύσεως Πρωτοβαθμίου Δικαστηρίου των Ευρωπαϊκών Κοινοτήτων (1),

Εκτιμώντας:

ότι η θητεία των κ.κ. Josef Azizi, Cornelis Paulus Briet, Marc Jaeger, Ανδρέα Καλογερόπουλου, Koenraad Lenaerts, Rui Manuel Gens de Moura Ramos, της κας Virpi Tiili και του κ. Bo Vesterdorf λήγει στις 31 Αυγούστου 1998 7

ότι απαιτείται μερική ανανέωση του Πρωτοδικείου για το διάστημα από 1ης Σεπτεμβρίου 1998 έως 31 Αυγούστου 2004 7

ότι, προς ολοκλήρωση της μερικής ανανέωσης του Πρωτοδικείου, ένας δικαστής θα πρέπει να διορισθεί αργότερα,

ΑΠΟΦΑΣΙΖΟΥΝ:

Άρθρο 1

Διορίζονται δικαστές στο Πρωτοδικείο των Ευρωπαϊκών Κοινοτήτων για την περίοδο από 1ης Σεπτεμβρίου 1998 έως 31 Αυγούστου 2004:

ο κ. Josef Azizi,

ο κ. Marc Jaeger,

ο κ. Koenraad Lenaerts,

ο κ. Rui Manuel Gens de Moura Ramos,

η κα. Virpi Tiili,

ο κ. Bo Vesterdorf,

ο κ. Μιχαήλ Βηλαράς.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 27 Μαΐου 1998.

Ο Πρόεδρος

S. WALL

(1) ΕΕ L 319 της 25. 11. 1988, σ. 1, διορθωτικό στην ΕΕ C 215 της 21. 8. 1989, σ. 1 7 απόφαση όπως τροποποιήθηκε τελευταία από την απόφαση 95/1/ΕΚ,

Ευρατόμ, ΕΚΑΧ, για την προσαρμογή των πράξεων προσχωρήσεως νέων κρατών μελών στην Ευρωπαϊκή Ένωση (ΕΕ L 1 της 1. 1. 1995, σ. 1).
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 8ης Ιουλίου 1998 περί διορισμού μελών του Πρωτοδικείου των Ευρωπαϊκών Κοινοτήτων (98/472/ΕΚ, ΕΚΑΧ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 Δ,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,

την απόφαση αριθ. 88/591/ΕΚΑΧ, ΕΟΚ, Ευρατόμ του Συμβουλίου, της 24ης Οκτωβρίου 1988, περί ιδρύσεως Πρωτοβαθμίου Δικαστηρίου των Ευρωπαϊκών Κοινοτήτων (1),

Εκτιμώντας:

ότι η θητεία των κ.κ. Josef Azizi, Cornelis Paulus Briet, Marc Jaeger, Ανδρέα Καλογερόπουλου, Koenraad Lenaerts, Rui Manuel Gens De Moura Ramos της κας Virpi Tiili και του Bo Vesterdorf λήγει στις 31 Αυγούστου 1998 7

ότι επτά μέλη διορίστηκαν με απόφαση των αντιπροσώπων των κυβερνήσεων των κρατών μελών στις 27 Μαΐου 1998 7

ότι προς ολοκλήρωση της μερικής ανανέωσης του Πρωτοδικείου, θα πρέπει να διορισθεί ένα όγδοο μέλος,

ΑΠΟΦΑΣΙΖΟΥΝ:

Άρθρο 1

Διορίζεται ως δικαστής στο Πρωτοδικείο των Ευρωπαϊκών Κοινοτήτων για την περίοδο από 1ης Σεπτεμβρίου 1998 έως τις 31 Αυγούστου 2004, ο κ. A. W. H. Meij.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Ιουλίου 1998.

Ο Πρόεδρος

M. SCHEICH

(1) ΕΕ L 319 της 25. 11. 1988, σ. 1 7 (διορθωτικό στην ΕΕ C 215 της 21. 8. 1989, σ. 1) 7 απόφαση όπως τροποποιήθηκε τελευταία με την απόφαση 95/1/ΕΚ, Ευρατόμ, ΕΚΑΧ για την προσαρμογή των πράξεων προσχωρήσεως νέων κρατών μελών στην Ευρωπαϊκή Ένωση (ΕΕ L 1 της 1. 1. 1995, σ. 1).
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 16ης Δεκεμβρίου 1998

σχετικά με την κατάργηση του γκρίζου καταλόγου των κρατών οι υπήκοοι των οποίων υποβάλλονται από ορισμένα κράτη Σένγκεν στο καθεστώς θεωρήσεων

[SCH/Com-ex (98) 53 rev. 2]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

το άρθρο 9 της προαναφερόμενης σύμβασης,

Εκτιμώντας ότι είναι προς το συμφέρον των κρατών Σένγκεν να συνεχίσουν από κοινού την εναρμόνιση της πολιτικής τους στον τομέα των θεωρήσεων στο πλαίσιο της κοινής τους πολιτικής για την κυκλοφορία των προσώπων, με σκοπό την πρόληψη ενδεχόμενων αρνητικών επιπτώσεων σε ό,τι αφορά τη μετανάστευση και την εσωτερική ασφάλεια,

Επιθυμώντας να καταργήσει το συντομότερο δυνατό τις υφιστάμενες διαφορές ως προς το καθεστώτος θεωρήσεων που εφαρμόζεται εκ μέρους των κρατών Σένγκεν έναντι της Βολιβίας και του Ισημερινού που περιλαμβάνονται στο μέρος III του παραρτήματος I της ΚΠΕ(1),

Έχοντας υπόψη το έγγραφο "Βασικά κριτήρια για τη συμπερίληψη στον κοινό κατάλογο των χωρών που υποβάλλονται υποχρεωτικά στο καθεστώς θεωρήσεων" [SCH/M (92) 32 rev.], το οποίο εγκρίθηκε στις 15 Δεκεμβρίου 1992 στη Μαδρίτη, καθώς και της απόφασης της εκτελεστικής επιτροπής [SCH/Com-ex (97) 32], η οποία εγκρίθηκε στις 15 Δεκεμβρίου 1997 στη Βιέννη,

Λαμβάνοντας γνώση ότι τέθηκαν σε εφαρμογή τα μέτρα που προβλέπονται στα σημεία 1 και 3 της απόφασης της εκτελεστικής επιτροπής [SCH/Com-ex (97) 32] της 15ης Δεκεμβρίου 1997,

ΑΠΟΦΑΣΙΖΕΙ:

1. Η Βολιβία και ο Ισημερινός εγγράφονται στην απογραφή των κρατών, οι υπήκοοι των οποίων δεν υποβάλλονται από κανένα κράτος Σένγκεν στο καθεστώς θεωρήσεων.

2. Τα κράτη Σένγκεν δρομολογούν τα απαραίτητα μέτρα προς κατάργηση της υποχρέωσης θεώρησης για την Εσθονία, τη Λετονία και τη Λιθουανία το αργότερο μέχρι την 1η Μαρτίου 1999.

3. Τα κράτη Σένγκεν καλούν τα κράτη της Βαλτικής να προσχωρήσουν στην από 28ης Σεπτεμβρίου 1954 σύμβαση του ΟΗΕ περί της νομικής καταστάσεως των απάτριδων, ώστε να καταστεί δυνατή στο μέλλον η κυκλοφορία χωρίς θεώρηση στα κράτη Σένγκεν για το σύνολο των εθνικών υπηκόων των κρατών της Βαλτικής.

Η παρούσα απόφαση αρχίζει να ισχύει όταν το σύνολο των συμβαλλομένων κρατών γνωστοποιήσει τη θέση των παραπάνω μέτρων σε εφαρμογή.

Βερολίνο, 16 Δεκεμβρίου 1998.

Ο Πρόεδρος

C. H. Schapper

(1) Βλέπε έγγραφο SCH/Com-ex (99) 13.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 23ης Ιουνίου 1998

σχετικά με τον εμπιστευτικό χαρακτήρα ορισμένων εγγράφων

[SCH/Com-ex (98) 17]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη το άρθρο 132 της σύμβασης εφαρμογής της συμφωνίας του Σένγκεν,

ΑΠΟΦΑΣΙΖΕΙ:

Η παράγραφος 2 της απόφασης της 14ης Δεκεμβρίου 1993 [SCH/Com-ex (93) rev. 22] αντικαθίσταται από την ακόλουθη παράγραφο: "Πρέπει να παραμείνουν εμπιστευτικά τα ακόλουθα έγγραφα: τα παραρτήματα 5, 9 και 10 της κοινής προξενικής εγκυκλίου, το κοινό εγχειρίδιο, το εγχειρίδιο SIRENE, τρία έγγραφα που περιλαμβάνονται στην απόφαση σχετικά με τα ναρκωτικά προϊόντα: η ενίσχυση των ελέγχων στα εξωτερικά σύνορα [SCH/Stup (92) 45 τελευταία έκδοση], οι ελεγχόμενες παραδόσεις [SCH/Stup (92) 46, τελευταία έκδοση] και τα μέτρα που αποσκοπούν στην παρεμπόδιση της παράνομης εξαγωγής ναρκωτικών [SCH/Stup (92) 72, τελευταία έκδοση]".

Οστάνδη, 23 Ιουνίου 1998.

Ο Πρόεδρος

L. Tobback
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 29ης Μαΐου 1997 για το διορισμό δικαστών και γενικών εισαγγελέων του Δικαστηρίου των Ευρωπαϊκών Κοινοτήτων (97/343/ΕΚΑΧ, ΕΚ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 167,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,

Εκτιμώντας:

ότι η θητεία των κ.κ. Claus Gulmann, Κωνσταντίνου Κακούρη, John Murray, Gil Carlos Rodrνguez Iglesias, Romain Schintgen, Leif Sevσn και Melchior Wathelet, δικαστών, καθώς και η θητεία των κ.κ. Michael Elmer, Francis Jacobs, Carl Otto Lenz, Dαmaso Ruiz-Jarabo Colomer, γενικών εισαγγελέων του Δικαστηρίου των Ευρωπαϊκών Κοινοτήτων, λήγουν στις 6 Οκτωβρίου 1997 7

ότι πρέπει να γίνει μερική ανανέωση του Δικαστηρίου των Ευρωπαϊκών Κοινοτήτων για την περίοδο από 7ης Οκτωβρίου 1997 έως τις 6 Οκτωβρίου 2003,

ΑΠΟΦΑΣΙΖΟΥΝ:

Άρθρο 1

1. Διορίζονται δικαστές του Δικαστηρίου των Ευρωπαϊκών Κοινοτήτων για την περίοδο από 7ης Οκτωβρίου 1997 έως και τις 6 Οκτωβρίου 2003 οι:

κ. Claus Gulmann,

κ. Κρατερός Ιωάννου,

κ. John Murray,

κ. Gil Carlos Rodrνguez Iglesias,

κ. Romain Schintgen,

κ. Leif Sevσn,

κ. Melchior Wathelet.

2. Διορίζονται γενικοί εισαγγελείς του Δικαστηρίου των Ευρωπαϊκών Κοινοτήτων για την περίοδο από 7ης Οκτωβρίου 1997 έως και τις 6 Οκτωβρίου 2003 οι:

κ. Francis Jacobs,

κ. Jean Mischo,

κ. Siegbert Alber,

κ. Dαmaso Ruiz-Jarabo Colomer.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Μαΐου 1997.

Ο Πρόεδρος

B. R. BOT
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 29ης Μαΐου 1997 για το διορισμό μέλους του Πρωτοδικείου των Ευρωπαϊκών Κοινοτήτων (97/342/ΕΚΑΧ, ΕΚ, Ευρατόμ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 168 Α παράγραφος 3,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32δ παράγραφος 3,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α παράγραφος 3,

την απόφαση 88/591/ΕΚΑΧ, ΕΟΚ, Ευρατόμ, του Συμβουλίου, της 24ης Οκτωβρίου 1988, περί ιδρύσεως Πρωτοδικείου των Ευρωπαϊκών Κοινοτήτων (1),

Εκτιμώντας ότι, δυνάμει των άρθρων 7 και 44 του πρωτοκόλλου περί του οργανισμού του Δικαστηρίου της Ευρωπαϊκής Κοινότητας και των αντίστοιχων διατάξεων των πρωτοκόλλων περί των οργανισμών του Δικαστηρίου της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας και λόγω του θανάτου του κ. Heinrich Kirschner, ενδείκνυται να διοριστεί μέλος του Πρωτοδικείου των Ευρωπαϊκών Κοινοτήτων για το εναπομένον διάστημα της θητείας του κ. Heinrich Kirschner,

ΑΠΟΦΑΣΙΖΟΥΝ:

Άρθρο 1

Ο κ. Karl Jφrg Pirrung διορίζεται μέλος του Πρωτοδικείου των Ευρωπαϊκών Κοινοτήτων από την ημερομηνία της ορκωμοσίας του μέχρι και τις 31 Αυγούστου 2001.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Μαΐου 1997.

Ο Πρόεδρος

B. R. BOT

(1) ΕΕ αριθ. L 319 της 25. 11. 1988, σ. 1 7 απόφαση όπως τροποποιήθηκε τελευταία από την πράξη προσχώρησης του 1994.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 15ης Δεκεμβρίου 1997

σχετικά με την εναρμόνιση της πολιτικής θεωρήσεων

[SCH/Com-ex (97) 32]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

το άρθρο 9 της ανωτέρω σύμβασης,

Εκτιμώντας ότι είναι προς το συμφέρον όλων των εταίρων Σένγκεν να προχωρήσουν από κοινού στην εναρμόνιση της πολιτικής τους σε θέματα θεωρήσεων, εντός του πλαισίου της κοινής πολιτικής για την κυκλοφορία των προσώπων, έτσι ώστε να αποφευχθούν πιθανές αρνητικές συνέπειες για τη διέλευση των συνόρων και την εσωτερική ασφάλεια,

Επιθυμώντας να εξαλείψουν το συντομότερο τις διαφορές που εξακολουθούν να υφίστανται ως προς το καθεστώς θεώρησης έναντι των κρατών που αναφέρονται στο μέρος III του παραρτήματος 1 της ΚΠΕ,

Με βάση το έγγραφο "Βασικά κριτήρια για την ένταξη στον κοινό πίνακα των κρατών που υπόκεινται στο καθεστώς θεωρήσεων" [SCH/M (92) 32 rev.], που εγκρίθηκε στις 15 Δεκεμβρίου 1992 στην Μαδρίτη από τους υπουργούς και υφυπουργούς,

Εμπνεόμενη από την αρχή της αλληλεγγύης μεταξύ των εταίρων Σένγκεν,

ΑΠΟΦΑΣΙΖΕΙ:

1. Τα κράτη Σένγκεν λαμβάνουν εν ευθέτω χρόνω τα αναγκαία μέτρα για την κατάργηση της υποχρέωσης θεώρησης για τους υπηκόους των κατωτέρω κρατών ούτως ώστε τα εν λόγω μέτρα να ισχύουν πλήρως την 1η Ιανουαρίου 1999 το αργότερο: Αυστραλία, Μπρουνέι, Κόστα Ρίκα, Κροατία, Ελ Σαλβαδόρ, Γουατεμάλα, Ονδούρα, Μαλαισία, Νικαράγουα, Παναμάς, Παραγουάη, Σιγκαπούρη και Βενεζουέλα.

2. Στο μέρος I του παραρτήματος 1 της κοινής προξενικής εγκυκλίου [κοινός κατάλογος των κρατών, οι υπήκοοι των οποίων υπόκεινται στην υποχρέωση θεώρησης σε όλα τα κράτη Σένγκεν(1)] θα προστεθούν τα ακόλουθα κράτη: Βοσνία-Ερζεγοβίνη, Τζαμάικα, Μαλάουϊ και Κένυα.

3. Η υποχρέωση θεώρησης για τους υπηκόους των υπό το σημείο 2 κρατών, αρχίζει να ισχύει την 1η Ιανουαρίου 1999 το αργότερο.

4. Τα κράτη Σένγκεν υποχρεούνται, σε εφαρμογή του άρθρου 100 Γ της Συνθήκης ΕΚ, να εγκρίνουν μέχρι την 1η Ιανουαρίου 1999 το αργότερο την εφαρμοστέα λύση για τη Βολιβία, την Κολομβία και τον Ισημερινό.

Βιέννη, 15 Δεκεμβρίου 1997.

Ο Πρόεδρος

K. Schlögl

(1) Βλέπε έγγραφο SCH/Com-ex (99) 13.
Απόφαση την οποία έλαβαν με κοινή συμφωνία οι αντιπρόσωποι των κυβερνήσεων των κρατών μελών σχετικά με τον καθορισμό της έδρας του Κοινοτικού Γραφείου Φυτικών Ποικιλιών (97/C 36/01)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,

Έχοντας υπόψη:

το άρθρο 216 της συνθήκης για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1),

Εκτιμώντας ότι πρέπει να καθορισθεί η έδρα του Κοινοτικού Γραφείου Φυτικών Ποικιλιών,

ΑΠΟΦΑΣΙΖΟΥΝ:

Άρθρο 1

Το Κοινοτικό Γραφείο Φυτικών Ποικιλιών έχει έδρα του στην πόλη Angers.

Άρθρο 2

Η παρούσα απόφαση, η οποία θα δημοσιευθεί στην Επίσημη Εφημερίδα των Ευρωπαϊκών Κοινοτήτων, τίθεται σε ισχύ σήμερα.

Βρυξέλλες, 6 Δεκεμβρίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 227 της 1. 9. 1994, σ. 1.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 2ας Ιουνίου 1997 για τον καθορισμό της έδρας του Ευρωπαϊκού Παρατηρητηρίου των Φαινομένων Ρατσισμού και ξενοφοβίας (97/C 194/02)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ,

Έχοντας υπόψη το άρθρο 17 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση Ευρωπαϊκού Παρατηρητηρίου των Φαινομένων Ρατσισμού και Ξενοφοβίας (1),

Εκτιμώντας ότι είναι ανάγκη να καθοριστεί η έδρα του Ευρωπαϊκού Παρατηρητηρίου των Φαινομένων Ρατσισμού και Ξενοφοβίας,

ΑΠΟΦΑΣΙΖΟΥΝ:

Άρθρο 1

Το Ευρωπαϊκό Παρατηρητήριο των Φαινομένων Ρατσισμού και Ξενοφοβίας έχει την έδρα του στη Βιέννη.

Άρθρο 2

Η απόφαση, η οποία θα δημοσιευθεί στην Επίσημη Εφημερίδα των Ευρωπαϊκών Κοινοτήτων, θα αρχίσει να ισχύει την ίδια ημέρα με τον κανονισμό (ΕΚ) αριθ. 1035/97.

Λουξεμβούργο, 2 Ιουνίου 1997.

Ο Πρόεδρος

Hans VAN MIERLO

(1) ΕΕ αριθ. L 151 της 10. 6. 1997, σ. 1.
ΑΠΟΦΑΣΗ αριθ. 2/97 της 9ης Σεπτεμβρίου 1997 της επιτροπής του άρθρου 18 της σύμβασης του Δουβλίνου της 15ης Ιουνίου 1990 περί θεσπίσεως των διαδικαστικών κανόνων της (97/663/ΣΚΜ)

Η ΕΠΙΤΡΟΠΗ του άρθρου 18 της σύμβασης περί καθορισμού του κράτους που είναι υπεύθυνο για την εξέταση αίτησης ασύλου η οποία υποβάλλεται σε ένα από τα κράτη μέλη των Ευρωπαϊκών Κοινοτήτων, που υπογράφηκε στο Δουβλίνο στις 15 Ιουνίου 1990 (1) (στο εξής καλούμενη «επιτροπή» και «σύμβαση» αντιστοίχως),

Έχοντας υπόψη της το άρθρο 18 παράγραφος 4 της σύμβασης,

Εκτιμώντας ότι είναι σκόπιμο η λειτουργία της επιτροπής να διέπεται, κατ' αναλογία, από τις ίδιες διατάξεις με αυτές που περιέχονται στον εσωτερικό κανονισμό του Συμβουλίου της Ευρωπαϊκής Ένωσης (2) (στο εξής καλούμενο «Συμβούλιο»),

ΑΠΟΦΑΣΙΖΕΙ:

Άρθρο 1

Η επιτροπή απαρτίζεται από έναν αντιπρόσωπο, σε υπουργικό επίπεδο, κάθε κράτους μέλους που είναι μέρος της σύμβασης, ο οποίος είναι εξουσιοδοτημένος να δεσμεύει την κυβέρνηση αυτού του κράτους μέλος.

Άρθρο 2

Οι διατάξεις του εσωτερικού κανονισμού του Συμβουλίου, καθώς και οι σχετικές δηλώσεις του Συμβουλίου, εφαρμόζονται κατ' αναλογία στη λειτουργία της επιτροπής.

Άρθρο 3

Οι αντιπρόσωποι των κρατών τα οποία δεν ήταν μέλη των Ευρωπαϊκών Κοινοτήτων κατά την υπογραφή της σύμβασης και τα οποία δεν έχουν ακόμη προσχωρήσει στη σύμβαση, σύμφωνα με τις διατάξεις του άρθρου 21, δικαιούνται να παρίστανται στις συνεδριάσεις της επιτροπής ως παρατηρητές. Για τους σκοπούς της εφαρμογής στη λειτουργία της επιτροπής του άρθρου 2 παράγραφοι 1, 3 και 4, του άρθρου 4 παράγραφοι 3 και 4, του άρθρου 9 παράγραφοι 1 και 3 και του άρθρου 10 παράγραφος 2 του εσωτερικού κανονισμού του Συμβουλίου, οι αντιπρόσωποι αυτοί θεωρούνται μέλη της επιτροπής.

Άρθρο 4

Πλην αντιθέτων διατάξεων του εν λόγω εσωτερικού κανονισμού, οι αποφάσεις της επιτροπής για διαδικαστικά θέματα λαμβάνονται με πλειοψηφία των μελών που την απαρτίζουν.

Η αποχή των παρόντων ή αντιπροσωπευόμενων μελών δεν κωλύει την έγκριση των αποφάσεων της επιτροπής οι οποίες απαιτούν ομοφωνία.

Άρθρο 5

Οι λεπτομέρειες σύμφωνα με τις οποίες το κοινό έχει πρόσβαση στα έγγραφα του Συμβουλίου η κοινολόγηση των οποίων δεν έχει σοβαρές ή επιβλαβείς συνέπειες, ιχύουν κατ' αναλογία και για τα έγγραφα της επιτροπής.

Άρθρο 6

Η παρούσα απόφαση αρχίζει να ισχύει την επομένη της έκδοσής της.

Βρυξέλλες, 9 Σεπτεμβρίου 1997.

Για την επιτροπή

Ο Πρόεδρος

M. FISCHBACH

(1) ΕΕ C 254 της 19. 8. 1997, σ. 1.

(2) ΕΕ L 304 της 10. 12. 1993, σ. 1 και ΕΕ L 31 της 10. 12. 1995, σ. 14.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 7ης Οκτωβρίου 1997

σχετικά με τη συμμετοχή της Νορβηγίας και της Ισλανδίας στις δαπάνες εγκατάστασης και λειτουργίας του C.SIS

[SCH/Com-ex (97) 18]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας του Σένγκεν,

τα άρθρα 92 και 119 της εν λόγω σύμβασης,

τα άρθρα 2 και 3 της συμφωνίας συνεργασίας, συναφθείσης μεταξύ των συμβαλλομένων μερών της συμφωνίας του Σένγκεν και της σύμβασης εφαρμογής αυτής και της Δημοκρατίας της Ισλανδίας καθώς και του Βασιλείου της Νορβηγίας,

ΑΠΟΦΑΣΙΖΕΙ:

1. Συνεισφορές της Ισλανδίας και της Νορβηγίας, καλουμένων στη συνέχεια "τα κράτη της συμφωνίας συνεργασίας" στις δαπάνες εγκατάστασης και λειτουργίας του C.SIS:

Οι συνεισφορές των κρατών της συμφωνίας συνεργασίας υπολογίζονται βάσει του μεριδίου των κρατών αυτών στο σύνολο των ακαθάριστων εγχώριων προϊόντων των συμβαλλομένων μερών και των κρατών της συμφωνίας συνεργασίας.

Οι συνεισφορές των συμβαλλομένων μερών υπολογίζονται δυνάμει του άρθρου 119 παράγραφος 1 της ΣΕΣ.

2. Μέθοδος υπολογισμού:

- Οι συνεισφορές της Ισλανδίας και της Νορβηγίας υπολογίζονται βάσει σύγκρισης των ακαθάριστων εγχώριων προϊόντων όλων των συμβαλλομένων μερών και των κρατών της συμφωνίας συνεργασίας

- Οι συνεισφορές των συμβαλλομένων μερών τα οποία είναι μέλη της ΕΕ υπολογίζονται σύμφωνα με την κατά το άρθρο 119 παράγραφος 1 δέυτερη φράση της ΣΕΣ κοινή βάση του φόρου προστιθέμενης αξίας, αφού θα έχουν αφαιρεθεί οι συνεισφορές της Ισλανδίας και της Νορβηγίας.

3. Ως ημερομηνία αναφοράς για την καταβολή των συνεισφορών των βορείων και σκανδιναβικών κρατών ορίζεται η 1η Ιανουαρίου 1997.

Βιέννη, 7 Οκτωβρίου 1997.

Ο Πρόεδρος

K. Schlögl